CELEX: 62018TN0419
Language: fi
Date: 2018-07-10 00:00:00
Title: Asia T-419/18: Kanne 10.7.2018 – Crédit agricole ja Crédit agricole Corporate and Investment Bank v. komissio

10.9.2018   
            
            
               FI
            
            
               Euroopan unionin virallinen lehti
            
            
               C 319/19
            
         
      Kanne 10.7.2018 – Crédit agricole ja Crédit agricole Corporate and Investment Bank v. komissio
      (Asia T-419/18)
      (2018/C 319/23)
      Oikeudenkäyntikieli: ranska
      
         Asianosaiset
      
      
         Kantajat: Crédit agricole SA (Montrouge, Ranska) ja Crédit agricole Corporate and Investment Bank (Montrouge) (edustajat: asianajajat J.-P. Tran Thiet, M. Powell, J. Jourdan ja J.-J. Lemonnier)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan päätöksen siltä osin kuin sillä hylätään kantajien pyynnöt luottamuksellisesta käsittelystä
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantajat vetoavat kanteensa, jonka ne ovat nostaneet 27.4.2018 annetusta komission päätöksestä C(2018) 2743 final (asia AT.39914 – Euromääräiset korkojohdannaiset (Euro Interest Rate Derivatives, EIRD), jossa ei noudatettu kantajien kuulemismenettelystä vastaavan neuvonantajan tehtävästä ja toimivaltuuksista tietyissä kilpailuasioita koskevissa menettelyissä 13.10.2011 annetun komission puheenjohtajan päätöksen 2011/695/EU (EUVL 2011, L 275, s. 29) 8 artiklan nojalla tekemää tietojen julkistamisen vastustamista, tueksi kahteen kanneperusteeseen.
      
                  1)
               
               
                  Ensimmäisen kanneperusteen mukaan kantajiin liittyvien, aikaisempien kauppiaiden rikkomisen aikana harjoittamaan viestintään sisältyvien tietojen julkistaminen loukkaa syyttömyysolettamaa. Tältä osin komissiolla ei ole oikeutta julkaista päätöstä, joka sisältää viittauksia säännöstenvastaiseen toimintaan, jota kantajat eivät voi riitauttaa. Riidanalaisessa päätöksessä tehtiin näin ollen oikeudellinen virhe, kun sillä hylättiin kantajien pyynnöt näiden tietojen luottamuksellisesta käsittelystä.
               
            
                  2)
               
               
                  Toisen kanneperusteen mukaan sellaisten tietojen, joissa viitataan kantajien säännöstenvastaiseen toimintaan, jonka nämä riitauttavat unionin yleisessä tuomioistuimessa, julkistaminen ennen unionin yleisen tuomioistuimen antamaa tuomiota asiassa T-113/17, Crédit agricole ja Crédit Agricole Corporate and Investment Bank v. komissio, loukkaa syyttömyysolettamaa. Riidanalaisessa päätöksessä tehtiin näin ollen oikeudellinen virhe, kun siinä hylättiin kantajien pyynnöt näiden tietojen luottamuksellisesta käsittelystä.